સુરત આવકવેરા વિભાગ સાથે સંકળાયેલા જાણકારો પ્રમાણે, સરકાર દ્વારા કરદાતાઓ પાસે ઇન્કમટેક્સની વસૂલાત માટે ટીડીએસ (ટેક્સ ડિડક્ટ એટ સોર્સ) વ્યવસ્થા પણ અમલી બનાવવામાં આવી છે. અત્યાર સુધી ચોક્કસ સમયગાળામાં ટીડીએસ ભરપાઇ નહિ કરનારા કરદાતાઓ- પેઢીઓ પાસે જે તે રકમની પાંચથી છ ટકા પેનલ્ટી વસૂલ કરવામાં આવતી હતી. પ્રોસિક્યુશનની કાર્યવાહીની જોગવાઇ હોવા છતાં સખ્તાઇથી કામ લેવામાં આવતું નહોતું, પરંતુ, ઘણા કિસ્સામાં કરદાતા દ્વારા ઇરાદાપૂર્વક કપાત રકમની વિલંબથી ચુકવણી થતી હોવાનું ડિપાર્ટમેન્ટના ધ્યાન પર આવ્યું હતું, જેને પગલે હવે આવકવેરા વિભાગ દ્વારા ટીડીએસ વિલંબથી ભરનારાઓ સામે પ્રોસિક્યુશનની કાર્યવાહી કરવાની ગતિવિધિ તેજ કરવામાં આવી છે.